SIRIJA: Humanitarci upozoravaju na katastrofu, dok se vlada priprema za ofanzivu
The government has said it aims to recapture the northwestern Idlib region
Ofanziva sirijske armije na pobunjeničku enklavu Idlib imala bi katastrofalne humanitarne posljedice i učinila bi da hiljade civila pate u do sada neviđenom obimu u sedmogošnjem ratu, upozoravaju humanitarne organizacije. BEJRUT — Vlada je saopštila da ima za cilj zauzimanje sjeverozapadnog regiona Idlib, utočišta za civile i pobunjenike raseljene iz drugih krajeva Sirije, kao i za moćne džihadističke snage. "Ukoliko bude vojne ofanzive širokih razmjera, ono što bi mogli da vidimo u Idlibu, kada je reč o smrti, ranjavanju i raseljavanju ljudi, nešto je što nismo vidjeli ranije. Rat je daleko od gotovog", rekla je Jolie Basul, portparolka Care International. "Ljudi će biti zaglavljeni i neće imati kuda da odu, bez pomoći. Koju drugu riječ možemo da upotrijebimo do katastrofalno", rekla je ona Reutersu telefonom iz Bejruta u utorak. Njeni komentari dolaze dan nakon što je Svjetska zdravstvena organizacija (WHO) upozorila na rastuću stopu neuhranjenosti ljudi u Idlibu i saopštila da bi neuspjeh vakcinacije mogao da dovede do zaraznih bolesti, kao što je dječija paraliza. "Zdravstvena situacija u sjeverozapadnoj Siriji je već loša i izgleda da će se pogoršati", rekao je regionalni direktor WHO, Michael Teiren u saopštenju u ponedeljak, kada je organizacija apelovala na obezbjeđivanje više sredstava. "Ukoliko WHO ne primi dodatna sredstva, više od dva miliona ljudi zarobljenih u unakrsnoj vatri mogli bi da nemaju pristup osnovnoj zdravstvenoj zašiti, uključujući i zbrinjavanje rana". Basul kaže da su zdravstvene ustanove u Idlibu već prepterećene i da neće biti u stanju da se nose sa posljedicama velike vojne ofanzive. Sjeverozapadna Sirija, u kojoj se nalazi i Idlib, posljednja je veika oblast koja je pod kontrolom boraca koji zahtijevaju skidanje sa vlasti predsjednika Bašara al Asada, nakon što su vladine snage povratile oblast oko Damaska i jugozapada ranije ove godine. Sirijska vojska bacala je letke po Idlobu ranije ovog mjeseca, apelujući na ljude da pristanu da se vrati državna vlast i poručujući im da se rat bliži kraju. Mnogi žive u prenatrpanim šatrima i skloništima sa malo pristupa čistoj vodi, hrani i adekvatnoj zdravstvenoj zaštiti, tvrde humanitarne agencije. Rat je već ubio stotine hiljada ljudi, a 11 miliona je raseljeno iz domova. Ujedinjene nacije izražavaju zabrinutost da bi ofanziva na Idlib mogla da potjera 2,5 miliona ljudi prema turskoj granici. "Nema domova, niti drugih skloništa, čak ni šatora", rekla je Amani Kvadur, regionalna direktorka humanitarne organizacije Sirijska pomoć i razvoj. "Mnogi su spremni da ostanu (u Idlibu), pošto nemaju druge opcije na raspolaganju".